text: Ung motorcyklist mistede livet
  30 marts 2018 kl. 19.51
  En 23-årig motorcyklist stødte fredag aften sammen med en traktor og gyllevogn på Bredsten Landevej mellem Filskov og Uhe. Han blev dræbt på stedet, oplyser Sydøstjyllands Politi. 
  En 23-årig motorcyklist blev fredag aften dræbt, da han ved 19-tiden stødte sammen med en traktor med gyllevogn på Bredsten Landevej ved Filskov, oplyser Sydøstjyllands Politi. De pårørende til den dræbte, der er fra lokalkområdet, er underrettet.  
  Ulykken skete i krydset Sdr. Egsgaardvej og Bredsten Landevej mellem Filskov og Uhe. Traktoren med gyllevognen, der blev ført af en 54-årig mand, kørte mod Filskov og svingede til venstre ad Sdr. Egsgaardvej, da sammenstødet med motorcyklisten skete.
  En bilinspektør blev tilkaldt for at undersøge ulykkessstedet og de implicerede køretøjer for at få fastlagt, hvad der er årsag til ulykken.
  
  